Source: http://www.europarl.europa.eu/sides/getDoc.do?type=REPORT&reference=A7-2010-0018&language=RO
Timestamp: 2014-07-26 07:17:33+00:00

Document:
RAPORT referitor la propunerea de decizie a Parlamentului European şi a Consiliului de abrogare a Deciziei 79/542/CEE a Consiliului din 21 decembrie 1976 privind întocmirea listei cu ţări terţe sau cu regiuni ale acestora şi de stabilire a condiţiilor de sănătate animală şi publică şi de certificare sanitar-veterinară, pentru importul în Comunitate de anumite animale vii şi carne proaspătă provenită de la acestea - A7-0018/2010
Procedură : 2009/0146(COD)Stadiile documentului în şedinţăStadii ale documentului :
A7-0018/2010Texte depuse :
25 februarie 2010PE 430.896v02-00 A7-0018/2010
referitor la propunerea de decizie a Parlamentului European şi a Consiliului de abrogare a Deciziei 79/542/CEE a Consiliului din 21 decembrie 1976 privind întocmirea listei cu ţări terţe sau cu regiuni ale acestora şi de stabilire a condiţiilor de sănătate animală şi publică şi de certificare sanitar-veterinară, pentru importul în Comunitate de anumite animale vii şi carne proaspătă provenită de la acestea
(COM(2009)0516 – C7-0211/2009 – 2009/0146(COD))
Raportoare: Jo Leinen
referitoare la propunerea de decizie a Parlamentului European şi a Consiliului de abrogare a Deciziei 79/542/CEE a Consiliului din 21 decembrie 1976 privind întocmirea listei cu ţări terţe sau cu regiuni ale acestora şi de stabilire a condiţiilor de sănătate animală şi publică şi de certificare sanitar-veterinară, pentru importul în Comunitate de anumite animale vii şi carne proaspătă provenită de la acestea
– având în vedere propunerea Comisiei prezentată Parlamentului European şi Consiliului (COM(2009)0516),
– având în vedere articolul 251 alineatul (2), articolul 37 şi articolul 152 alineatul (4) litera (b) din Tratatul CE, în temeiul cărora propunerea a fost prezentată de către Comisie (C7-0211/2009),
– având în vedere articolul 294 alineatul (3), articolul 43 alineatul (2) şi articolul 168 alineatul (4) din Tratatul privind funcţionarea UE,
– având în vedere avizul Comitetului Economic şi Social European,
– având în vedere avizul Comitetului Regiunilor,
– având în vedere raportul Comisiei pentru mediu, sănătate publică şi siguranţă alimentară (A7-0018/2010),
1. adoptă în primă lectură poziţia sa, însuşindu-şi propunerea Comisiei;
În Directiva 72/462/CEE (a Consiliului) din 12 decembrie 1972 privind problemele sanitare veterinare şi de poliţie sanitară veterinară care apar cu ocazia importurilor de animale din speciile bovină şi porcină, respectiv de carne proaspătă provenind din ţări terţe, se prevede la articolul 3 alineatul (1) că Consiliul stabileşte, la propunerea Comisiei, o listă a ţărilor sau regiunilor din care statele membre autorizează importul de animale din speciile bovină şi porcină şi importul de carne proaspătă.
În conformitate cu articolul 3 alineatul (1) menţionat mai sus, Consiliul a stabilit această listă în Decizia 79/542/CEE. Pe parcursul anilor, această listă a suferit frecvent modificări, putând fi modificată în cadrul procedurii de comitologie.
Directiva 72/462/CEE a fost abrogată în 2004 prin Directiva 2004/68/CE, care asigură continuitatea valabilităţii Deciziei 79/542/CEE prin articolul 20, în care se enunţă:
„Dispoziţiile de punere în aplicare stabilite prin deciziile adoptate în temeiul Directivei 72/462/CEE în ceea ce priveşte importurile de animale vii, carne şi produse pe bază de carne enumerate la anexa V la prezenta directivă rămân în vigoare până când vor fi înlocuite cu măsuri adoptate în noul cadru de reglementare.”
De asemenea, la articolul 4 alineatul (3) litera (c) din Directiva 2004/41/CE se face referire la normele de aplicare adoptate în baza Directivei 72/462/CEE ca acte care se vor aplica în continuare, mutatis mutandis, până la adoptarea dispoziţiilor în baza Regulamentelor (CE) nr. 852/2004, 853/2004 şi 854/2004.
În acelaşi timp, Comisia face două propuneri:
1. abrogarea, prin procedura de codecizie, a Deciziei 79/542/CEE a Consiliului;
2. înlocuirea Deciziei 79/542/CEE a Consiliului prin procedura de comitologie (procedura de reglementare cu control) cu un regulament al Comisiei care codifică toate modificările relevante efectuate de-a lungul anilor prin procedura de comitologie şi care urmează să fie modificat frecvent şi în cel mai scurt timp posibil, pentru a ţine seama de situaţii nou apărute.
S-ar putea susţine că această decizie devine automat caducă atunci când este înlocuită de un regulament al Comisiei (a se vedea articolul 20 din Directiva 2004/68/CE de mai sus), dar Comisia a optat pentru a abordare strictă, propunând abrogarea prin codecizie, din motive de claritate şi transparenţă nu doar pentru statele membre şi organele responsabile de punerea în aplicare a legislaţiei, ci şi pentru ţările terţe care importă produsele în cauză în UE.
Raportorul este de acord cu această abordare şi propune adoptarea fără modificări.
Lista cu ţări terţe sau cu regiuni ale acestora şi condiţiile de sănătate animală şi publică şi de certificare sanitar-veterinară, pentru importul în Comunitate de anumite animale vii şi carne proaspătă provenită de la acestea
COM(2009)0516 – C7-0211/2009 – 2009/0146(COD)
János Áder, Elena Oana Antonescu, Sandrine Bélier, Sergio Berlato, Milan Cabrnoch, Nessa Childers, Bas Eickhout, Edite Estrela, Elisabetta Gardini, Gerben-Jan Gerbrandy, Satu Hassi, Jolanta Emilia Hibner, Dan Jørgensen, Karin Kadenbach, Christa Klaß, Jo Leinen, Peter Liese, Kartika Tamara Liotard, Radvilė Morkūnaitė-Mikulėnienė, Gilles Pargneaux, Antonyia Parvanova, Vittorio Prodi, Frédérique Ries, Oreste Rossi, Carl Schlyter, Horst Schnellhardt, Richard Seeber, Bogusław Sonik, Catherine Soullie, Salvatore Tatarella, Anja Weisgerber, Sabine Wils, Marina Yannakoudakis
Jutta Haug, Elżbieta Katarzyna Łukacijewska
Ultima actualizare: 11 martie 2010Notă juridică

References: articolul 251
 articolul 37
 articolul 152
 articolul 294
 articolul 43
 articolul 168
 articolul 3
 articolul 3
 articolul 20
 articolul 4
 articolul 20